open-index/open-wikipedia-markdown huggingface dataset:
Pradai ir žygiai

**Pradai ir žygiai** – literatūros, meno kritikos žurnalas, leistas 1926–1927 m. Kaune.

## Istorija
Leido ir redagavo Faustas Kirša. Ėjo kartą per mėnesį, nuo 1927 m. – kartą per ketvirtį. Spausdino Raidės spaustuvė Kaune. Išėjo 12 numerių.

Svarstė kultūros, meno, literatūros problemas, spausdino lietuvių rašytojų kūrybos studijas, grožinės literatūros kūrinius.

Bendradarbiavo Stasys Anglickis, Vytautas Bičiūnas, Vladas Dubas, Paulius Galaunė, Liudas Gira, Motiejus Gustaitis, Juozapas Albinas Herbačiauskas, Adomas Jakštas, Faustas Kirša, Vincas Krėvė, K. Kubilius, Vytautas Steponaitis, Balys Sruoga, Antanas Sutkus, Ignas Šlapelis, Petras Vaičiūnas ir kt. 

## Šaltiniai

## Nuorodos
* „Pradai ir žygiai“. E-paveldas.lt
Pradalgės

**Pradalgės** – iliustruotas trimėnesinis poezijos laikraštis, leistas 1934–1935 m. Kaune.

## Istorija
Leido ir redagavo Bernardas Brazdžionis. Spausdino M. Adomavičiaus spaustuvė Kaune. Išėjo 4 numeriai.

Spausdino poeziją kritikos straipsnius, recenzijas, apžvalgas. Almanacho pobūdžio leidinyje spausdinosi Stasys Anglickis, Benediktas Babrauskas, Jurgis Baltrušaitis, Bernardas Brazdžionis, Kazys Bradūnas, Mykolas Linkevičius, Vincas Mykolaitis-Putinas, Henrikas Radauskas, Vytautas Sirijos Gira, Balys Sruoga, Gražina Tulauskaitė, Antanas Vaičiulaitis ir kiti. 

## Šaltiniai

## Nuorodos
* „Pradalgės“. E-paveldas.lt
Pragiedruliai (Švedija)

**Pragiedruliai** – Lietuvių draugijos Švedijoje mėnesinis kultūros žurnalas, ėjęs 1946–1949 m. Stokholme.

## Istorija
Pavadinimas parinktas pagal Vaižganto „Pragiedrulius“. Redagavo redakcinė kolegija. 1949 m. ėjo kas tris mėnesius. Išėjo 29 numeriai po 50-70 p. Spausdintas rotatoriumi.

Vyriausias redaktorius J. Lingis. Žurnalą iliustravo Eugenijus Mindaugas Budrys, Pranas Lapė, V. Lipniūnas. 

## Nuorodos
* „Pragiedruliai“ 1946-1949 suskaitmenintas archyvas pas spauda.org

## Šaltiniai
Kotopaksio provincija

**Kotopaksio provincija** () – provincija centrinėje Ekvadoro dalyje. Administracinis centras – Latakunga.

## Geografija

Visa provincijos teritorija išsidėsčiusi Andų kalnuose. Svarbiausias objektas – Kotopaksio ugnikalnis (5897 m). Kitas svarbus ugnikalnis – Iljinisa. Vakaruose yra vulkaninės kilmės ežeras – Kilotoa. Būdingos aukštikalnių pievos (paramos), kalnų šlaituose – rūko miškai. Provincijos teritorijoje yra 2 nacionaliniai parkai: Kotopaksio ir Ljanganateso.

## Administracinis suskirstymas
  
Provincija padalinta į 7 kantonus:

* Latakunga
* La Mana
* Pangva (El Korasonas)
* Puchili
* Salsedas (San Migelis)
* Sakisilis
* Sigčosas

## Šaltiniai
Pramonės keliu

**Pramonės keliu** – Alytaus eksperimentinio namų statybos kombinato laikraštis, ėjęs nuo 1982 m. rugpjūčio 4 d. iki 1992 m. Alytuje. 

## Istorija
Iki 1991 m. savaitraštis. Tiražas 1982 m. – 1000 egz., 1992 m. – 500 egz.

Redagavo Jonas Vaina. 

## Šaltiniai
Pranciškonų pasaulis

**Pranciškonų pasaulis** – *mėnesinis laikraštis Trečiojo šv. Pranciškaus ordino Lietuvoje organas*, leistas 1923–1940 m. Kretingoje, 1923–1935 m. Kaune.

## Istorija
Nuo 1923 m. iki 1935 m. Nr. 9 vadinosi „Šv. Pranciškaus varpelis“. Leido Tėvai pranciškonai. Spausdino Pranciškonų spaustuvė Kretingoje.

Spausdintos bažnyčios ir ordino žinios, pasakojimai apie misijų veiklą, giesmės, religiniai straipsniai.

Redagavo ir bendradarbiavo L. Andriekus, B. Bagdonas, P. Bizauskas, A. Dirvelė, A. Janušaitis, R. Kažukauskas, J. Krūminas, J. Pečkaitis, P. Ruškys, J. Vaškys. 

## Šaltiniai

## Nuorodos
* „Šv. Pranciškaus varpelis“. E-paveldas.lt
Prancūzijos lietuvių žinios

**Prancūzijos lietuvių žinios** – Prancūzijos lietuvių informacinis rotatorinis biuletenis, leistas 1955–1970 m. Paryžiuje.

## Istorija
Leido Prancūzijos lietuvių bendruomenės krašto valdyba.

Redaktorius Jonas Petrošius. 

## Šaltiniai
Udevala

**Udevala** – pietvakarių Švedijos miestas Vestra Jotalando provincijoje, 75 km į šiaurę nuo Geteborgo.

## Sportas

### Futbolas

Udevaloje 1958 m. vyko VI pasaulio futbolo čempionatas. Mieste žaidžia IFK Uddevalla ir IK Oddevold klubai.

## Šaltiniai

## Nuorodos
* www.uddevalla.se
Sveinn Björnsson

**Sveinn Björnsson** (g. 1881 m. vasario 27 d. – 1952 m. sausio 25 d.) – politikas, pirmasis Islandijos prezidentas. Gimė Kopenhagoje, Danijoje.

1912 m. tapo Reikjaviko miesto tarybos nariu, 1918–1920 m. buvo šios tarybos prezidentas. 1914–1916 ir 1920 m. buvo Altingo narys. 1944 m. išrinktas Islandijos prezidentu, perrinktas 1945 ir 1949 m. Pareigas ėjo iki mirties.

## Išnašos

|-
Latakunga

**Latakunga** (, ) – miestas centriniame Ekvadore, 90 km į pietus nuo Kito, prie Alakeso ir Kutučio upių santakos; Kotopaksio provincijos administracinis centras. Pro miestą eina Panamerikos plentas (ruožas Kitas-Kuenka) bei geležinkelis Kitas-Gvajakilis. Netoli miesto yra regioninės reikšmės Kotopachio tarptautinis oro uostas.

Verčiamasi daugiausia žemės ūkiu, maisto pramone. Išgaunama pemza, fasuojamas geriamasis vanduo.

Latakungoje išlikę keletas istorinių pastatų: Šv. Pranciškaus bažnyčia, savivaldybės rūmai, paminklas Visentei Leonui.

## Šaltiniai
Iljinisa

**Iljinisa** (, ) – snaudžiantis ugnikalnis Anduose, centriniame Ekvadore, Kotopaksio ir Pičinčos provincijose, 55 km į pietvakarius nuo Kito. Ugnikalnį sudaro du kūgiai: Pietų Iljinisa (5248 m) ir Šiaurės Iljinisa (5126 m).

Kalną sudaro pleistoceno laikų uolienos (dacitas, andezitas). Tačiau Tišigučio lavos kūgis buvo aktyvus ir holoceno metu.

Populiarus alpinizmas: Pietų Iljinisa padengta ledyno todėl įkopiama sunkiau, o Šiaurės Iljinisa – paprasčiau.

## Nuorodos

* Global Volcanism Program
Kilotoa

**Kilotoa** (, ) – vulkaninė kaldera Anduose, Ekvadore, Kotopaksio provincijos vakaruose, į šiaurę nuo Sumbagvos. Aukštis – 3914 m.

Kalderos plotis 3 km, jame telkšo 250 m gylio vulkaninis ežeras. Šlaitų aukštis 400 m. Kilotoa kaldera susidarė maždaug prieš 800 metų įvykus smarkiam išsiveržimui: piroklastiniai srautai ir laharai pasiekė Ramųjį vandenyną, vulkaniniais pelenais padengti visi šiauriniai Andai.

Veikia fumarolės ir karštosios versmės.

## Nuorodos
* Global Volcanism Program
Kotopaksio nacionalinis parkas

**Kotopaksio nacionalinis parkas** (, ) – saugoma gamtos teritorija centriniame Ekvadore, Pičinčos ir Kotopaksio provincijose, nusidriekusi aplink Kotopaksio ugnikalnį.

Saugomi Andų aukštikalnių kraštovaizdžiai, augalijos ir gyvūnijos buveinės. Veikia astronomijos observatorija. Yra lagūnų, turistinių takų, poilsio aikštelių. Parke sutinkamos pumos, andinės lapės, elniai, Andų kondorai, mustangai ir kt.
Cikadėlinė žolblakė

**Cikadėlinė žolblakė** (*Tytthus pygmaeus*) – žolinių blakių šeimos atstovė.

Kūno ilgis – apie 3 mm.
Dažniausiai randama drėgnose, pelkėtose vietose. Kojos geltonos, antsparniai žalsvi, galva tamsi, pirmasis antenos segmentas baigiasi šviesiu žiedu. Trikampis skydelis juodas, nors galimos spalvinės variacijos. Suaugėliai randami liepos-rugsėjo mėnesiais.

Cikalėlinė žolblakė buvo rasta ant beržo (*Betula* sp.), viksvos (*Carex* sp.) lapų. Taip pat rasta ant pajūrinės smiltlendrės (*Ammophila arenaria*), vikšrio (*Juncus*), švendro (*Typha*), ant miglinių (*Poaceae*) augalų.
Plėšrūnas, minta cikadų (*Delphacidae*) kiaušinėliais.

Paplitimas: JAV, Kanada, Europa, Rusija. Gyvena ir Lietuvoje.

## Nuorodos
* British bugs
* Nuotraukos Flickr’e
Prekyba (žurnalas)

**Prekyba** – mėnesinis prekybos ir pramonės ūkio žurnalas, ėjęs 1936 m., 1938–1939 m. Klaipėdoje.

## Istorija
Leido Privataus ūkio kultūros draugija, 1939 m. – Ekonomistų grupė. Dalis teksto spausdinta vokiečių kalba. Spausdino „Ryto“ spaustuvė Klaipėdoje, „Žaibo“ spaustuvė Kaune. Išėjo 26 numeriai. Leido priedą „Prekybos biuletenis“.

Svarstė Klaipėdos krašto ir Lietuvos prekybos politiką, prekybos raidos perspektyvas ir kt. klausimus.

Bendradarbiavo J. Burba, Jonas Glemža, V. Staugaitis, Vladimiras Zubovas ir kt.

Redagavo M. Budriūnas, J. Gasiūnas, Ernestas Galvanauskas, Aloyzas Pakalniškis, Ignas Povilaitis, M. K. Sipavičius. 

## Šaltiniai

## Nuorodos
* „Prekyba“. E-paveldas.lt
Prekyba ir pramonė

**Prekyba ir pramonė – Handel und Industrie** – Klaipėdos krašto prekybos ir pramonės žurnalas, ėjęs 1937 m. lietuvių ir vokiečių kalba.

## Istorija
Leido Klaipėdos krašto pramonės ir prekybos rūmai ir Antanas Skirius. Spausdino Ryto spaustuvė Klaipėdoje. Išėjo 24 numeriai.

Rašė pasaulinės prekybos, užsienio rinkos, muitų sistemos, licencijų, mokesčių ir kitais klausimais, spausdino politikos, ekonomikos, kultūros gyvenimo apžvalgas.

Bendradarbiavo D. Gruodis, Vladas Kurkauskas, B. Matulionis, J. Narkutis, V. Staugaitis ir kt.

Redagavo M. Budriūnas, P. J. Gabrys, Ernestas Galvanauskas, J. Gasiūnas, Aloyzas Pakalniškis, J. Povilaitis, Vladimiras Zubovas. 

## Šaltiniai
Priekalas (žurnalas)

**Priekalas** – *literatūros, politikos ir visuomenės mokslų mėnesinis darbininkų [[žurnalas (spauda)|žurnalas]]*, ėjęs 1931 m. kovo – 1938 m. vasario mėn. Maskvoje, Nikolskaja 10.

## Istorija
Leido LKP CK. Skirtas TSRS gyvenantiems lietuviams, nelegaliai platintas ir Lietuvoje. Spausdino „Iskra revoliuciji“ 7-oji spaustuvė Maskvoje. Išėjo 80 numerių. Tiražas 2000–1000 egz.

Spausdino grožinės literatūros kūrinius, literatūros kritikos, marksizmo teorijos straipsnius, rašė apie revoliucinį judėjimą.

Bendradarbiavo Juozas Bulavas, Marija Chodosaitė, J. Daubaras, Aleksandras Gudaitis-Guzevičius, V. Karosas, Rojus Mizara, V. Šumauskas ir kt.

Redaktoriai Zigmas Angarietis, Bronius Pranskus-Žalionis.

Redakcinė kolegija: J. Daubaras, Ignas Gaška, Vincas Kapsukas, J. Kunigėlis, Antanas Sniečkus, P. Užkalnis. 

## Šaltiniai

## Nuorodos
* „Priekalas“. E-paveldas.lt
Piatra Niamcas

**Piatra Niamcas** – miestas šiaurės rytų Rumunijoje, prie Bistricos upės, rytinėje Karpatų pašlaitėje; apskrities centras. Išvystyta mašinų, chemijos, popieriaus, medienos, trikotažo, maisto pramonė. Šv. Jono bažnyčia (XV a.).

## Sportas
* FC Ceahlăul Piatra Neamţ (futbolas)
Prie Nemunėlio

**Prie Nemunėlio** – Lietuvos kultūros fondo Rokiškio rajono visuomeninės tarybos leidinys (kultūros laikraštis), ėjęs nuo 1989 m. rugpjūčio iki 1997 m. Nuo 2006 m. atnaujinta žurnalo leidyba Juozo ir Alfonso Keliuočių palikimo studijų centro.

## Istorija
Tiražas 1989 m. – 10 000 egz., 1996 m. – 1300 egz. Išėjo 16 numerių. Nuo 2007 m. žurnalas leidžiamas kas pusmetį.

Leidinyje bendradarbiavo P. Blaževičius, Albinas Kuliešis, O. Mackevičienė, V. Vajega.

Spausdina straipsnius apie krašto istoriją ir kultūros gyvenimą, žymiausius kraštiečius.

## Redaktoriai
* Alfonsas Keliuotis – 1989–1993 m.
* E. Vajegienė – 1994–1997 m. 
* Alicija Matiukienė – nuo 2006 m.

## Šaltiniai
Galacis

**Galacis** () – miestas rytų Rumunijoje; apskrities centras. Uostas prie Dunojaus žiočių. Išvystyta metalurgijos, laivybos, chemijos, tekstilės, baldų pramonė.

Yra istorijos, šiuolaikinio rumunų meno muziejai, XVII a. bažnyčia.

## Sportas

### Futbolas
* FC Oțelul Galați
* FCM Dunărea Galați
* CSU Galați
* Siderurgistul Galați
* Constructorul Galați
Prienų spaustuvė

**Prienų spaustuvė** – spaustuvė, veikusi 1946–2009 m. Prienuose, Vytauto g. 7.

## Istorija
Įkurta 1946 m. kartu su Prienų apskrities laikraščiu „Naujas gyvenimas“, spausdintu ir po 1950 m., tapus rajono laikraščiu. 1951–1953 m. Prienų spaustuvėje spausdintas ir Balbieriškio MTS laikraštis „Už bolševikinį derlių“.

Prienų spaustuvė 1960 m. buvo prijungta prie Alytaus spaustuvės, 1989 m. vėl tapo savarankiška, valstybine, o 1991 m. – UAB „Litera“ spaustuve, spausdino brošiūras, blankus, parodų katalogus. 

## Šaltiniai
Prie rymančio Rūpintojėlio

**Prie rymančio Rūpintojėlio** – Lietuvos partizanų periodinis leidinys, ėjęs 1949–1953 m.

## Istorija
Leido Lietuvos laisvės kovos sąjūdis (visuomeninė dalis).  Leisti laikraštį buvo nutarta 1949 m. vasario 10 d. Minaičiuose vykusiame Lietuvos partizanų apygardų atstovų suvažiavime. Šio leidinio autorius, redaktorius, spaustuvininkas, LLKS Visuomeninės dalies viršininkas, partizanų ideologas buvo mokytojas iš Nedzingės valsčiaus Vadėnų k. (Alytaus apskritis) Juozas Šibaila-Merainis, Diedukas. Jau 1949 m. kovą pasirodė pirmasis „Prie rymančio Rūpintojėlio“ numeris. Išleista 20 numerių, kurių tiražas – 200–1000 egzempliorių.

Vasarą Juozas Šibaila dirbo bunkeryje prie Briedupio upelio Mumšelio miške. Paskui šis darbas buvo tęsiamas Balandiškio kaime, Stanislovo Sajaus sodyboje. Įrengtame bunkeryje 1949–1950 m. buvo LLKS Visuomeninės dalies būstinė, leistas periodinis leidinys „Prie rymančio Rūpintojėlio“. 1951–1952 metais partizanų vadovybės laikraštis buvo leidžiamas Šeduvos valsčiaus Devynduonių kaime, Elenos Tvarijonaitės-Žibuoklės namuose. Laikraščio redaktorius nenuilstamai dirbo, kad nenutrūktų „Prie rymančio Rūpintojėlio“ leidyba. 1953 m. vasario mėnesį, išdavus bunkerį, J.Šibaila-Merainis, jo pavaduotojas Povilas Žilis-Audriūnas, Klevas žuvo Ramygalos valsčiaus Dovydų miške.

## Šaltiniai
Julius Streicher

**Julijus Štreicheris** (, g. 1885 m. vasario 12 d. Fleinhauzene – 1946 m. spalio 16 d. Niurnberge, Vokietija) – Trečiojo reicho politinis veikėjas, Frankonijos (Bavarija) gauleiteris, rasizmo ideologas, antisemitinio ir propagandinio laikraščio *„Der Stürmer“* steigėjas, leidėjas, savininkas bei vyr. redaktorius. Niurnbergo tribunole už antisemitinę propagandą ir genocido propagavimą nuteistas mirties bausme.

J. Štreicheris buvo vienintelis iš Niurnbergo tribunolo teisiamųjų, kaltintų ne už realų dalyvavimą priimant sprendimus dėl karo ir genocido, o už propagandą. Jis vienintelis savo priešmirtinėje kalboje paminėjo Hitlerį ir prieš egzekuciją sušuko *[[Hitlerio pasveikinimas|„Heil Hitler“]].*

## Nuorodos

## Šaltiniai
Kalniečių žaidynės

**Kalniečių žaidynės** (), kitaip **Škotų žaidynės** () yra eilė renginių rengiamų per metus įvairiose šalyse, tačiau daugiausia Škotijoje, norint paminėti ir atšvęsti škotų bei keltų, ypač Škotijos aukštumų kultūros palikimą. 

Žaidynių aspektai yra gerai žinomi visam pasauliui, kaip Škotijos simboliai: dūdmaišis, kiltas, hagis, įvairūs renginiai/rungtys ir t. t. Pagrindinis renginio dėmesys skiriamas tokiems kultūros bruožams, kaip grojimas dūdmaišiu arba būgnais, šokiams arba sunkiajai atletikai, tačiau renginys apima ir kitas škotų bei keltų kultūros dalis.

Didžiausias renginys Škotijoje ir trečiasis pasaulyje yra *[[Kovalio Aukštikalnių susirinkimas]]* arba tiesiog *Kovalio žaidynės*, vykstantis Danūno mieste, Argailo ir Bjuto srityje. Renginys vyksta kiekvieną rugpjūtį ir pritraukia apie 3 500 dalyvių bei 15-20 000 žiūrovų.

Du didžiausi renginiai vyksta Jungtinėse Valstijose: *Senelio kalno kalniečių žaidynės* (), vykstančios Linvilio srityje, Šiaurės Karolinoje ir pritraukiančios iki 50 000 žiūrovų bei *San Francisko Kaledonų klubo kalniečių susirinkimas* (), vykstantis Plezantono srityje, Kalifornijoje.

## Didžiausi renginiai

### Kanada

### Šveicarija

### Jungtinės Valstijos

## Šaltiniai
Prisikėlimo ugnis

**Prisikėlimo ugnis** – Lietuvos partizanų laikraštis, ėjęs 1946–1952 m. Suvalkijoje.

## Istorija
Lietuvos laisvės kovotojų sąjungos vardu leido Prisikėlimo apygardos štabas. 

## Šaltiniai
La Mana

**La Mana** () – miestas centriniame Ekvadore, Kotopaksio provincijoje, vakariniuose Andų šlaituose, 150 km į vakarus nuo Latakungos.

Verčiamasi žemės ūkiu (bananai, manijokas, kava, kakava, tabakas), miškų kirtimu. Apylinkėse yra vaizdingų krioklių.

Vietovė pavadinta La Mana nuo žodžio „(dangiškoji) mana“, nes čia konkistadorai tikėjosi rasti gausius aukso telkinius.

## Šaltiniai
Profesinė sąjunga (laikraštis)

**Profesinė sąjunga** – Kauno regiono pramonės profesinių sąjungų susivienijimo mėnesinis laikraštis, ėjęs nuo 1995 m. sausio mėn. iki 1997 m. Kaune, Gedimino g. 33.

## Istorija
Rašė apie regiono įmonių profsąjungų veiklą. Tiražas 1997 m. – 4000 egz.

Redaktorė Danutė Skarelienė. 

## Šaltiniai
Sumbahva

**Sumbahva** (, ) – miestelis centriniame Ekvadore, Kotopaksio provincijoje, į vakarus nuo Latakungos.

Pro miestelį eina kelias Latakunga–Kevedas, į šiaurę nuo Sumbahvos telkšo Kilotoa vulkaninis ežeras. Dauguma gyventojų – kečujai, priklausantys pansaleo grupei.

## Šaltiniai
Profesinės žinios

**Profesinės žinios** – *dvisavaitinis profesiniams darbininkų reikalams laikraštis*, ėjęs 1922 m. birželio 1 d. – 1923 m. kovo 25 d. Kaune, Kęstučio g. 40. 

## Istorija
Leido ir redagavo A. Perevičius. Spausdino Raidės spaustuvė Kaune. Išėjo 12 numerių.

Rašė darbininkų profesinių organizacijų veiklos, socialinio aprūpinimo, sveikatos ir švietimo, kitais klausimais, propagavo Lietuvos socialdemokratų partijos idėjas, pasakojo apie darbininkų judėjimą kitose šalyse, skelbė oficialius dokumentus. 

## Šaltiniai

## Nuorodos
*„Profesinės žinios“. E-paveldas.lt
Progresas (savaitraštis)

**Progresas** – JAV lietuvių savaitraštis, leistas nuo 1910 m. sausio 6 d. Filadelfijoje.

## Istorija
Leidėjas A. Jocys, redaktorius Vincas Daukšys. Išėjo 21 numeris. 

## Šaltiniai
Proletaras (Čikaga)

**Proletaras** – JAV lietuvių mėnesinis laikraštis, leistas 1919–1923 m. Čikagoje.

## Istorija
Redagavo Domininkas Keliauninkas (J. Laukis). 

## Šaltiniai
Privatus seklys

**Privatus seklys** – pramoginio pobūdžio laikraštis, ėjęs 1994–2001 m. Panevėžyje.

## Istorija
Steigėjas Alvydas Ulys, leidėja UAB „Privatus seklys“. Leistas 2 kartus per savaitę, iki 1996 m. – savaitraštis. Tiražas 1994 m. – 9000 egz., 1996 m. – 21 000 egz.

## Vyriausieji redaktoriai
* Alvydas Ulys – 1994–1999 m.
* Sandra Biežytė – 1999–2001 m.
* Rita Škutienė – 2001 m.

## Šaltiniai
Prizmė (žurnalas)

**Prizmė** – *iliustruotas [[žurnalas (spauda)|žurnalas]] apie Dievą ir Jo pasaulį*, leistas nuo 1995 m. iki 2006 m. Šiauliuose.

## Istorija
Leido UAB „Nova Vita“. Iki 2000 m. ėjo kas ketvirtį, vėliau du kartus per metus. Tiražas 1995 m. – 5000 egz., 1996 m. – 2500 egz.

Vyriausias redaktorius Albertas Latužis. 

## Šaltiniai

## Nuorodos
*
Proletaras (Argentina)

**Proletaras** – Argentinos lietuvių laikraštis, ėjęs 1920 m. Beriso mieste.

## Istorija
Leido Lietuvių socialistų sąjunga. Redaktorius Tadas Žebrauskas. Išėjo 3 numeriai. 

## Šaltiniai
Proletaras (Kaunas)

**Proletaras** – *profesinių sąjungų mėnesinis laikraštis*, ėjęs 1926 m. vasario mėn. Kaune, Kęstučio 40.

## Istorija
Leido Lietuvos žemės ūkio darbininkų profsąjunga, spaudos darbininkų profsąjunga. Išėjo 5 numeriai.

Redaktoriai Leonas Pečiulis, Jonas Januškis.

## Nuorodos
* „Proletaras“. E-paveldas.lt
Halmstadas

**Halmstadas** – pietvakarių Švedijos miestas, Halando provincijoje, 150 km į pietus nuo Geteborgo. Miestas yra įsikūręs ant Kategato kranto.

## Galerija

Image:Halmstad_bibliotek-3.JPG| Halmstado biblioteka
Image:2015-07-01_Stadttor_in_Halmstad_RB1278.jpg| Senieji gynybiniai vartai (Norre Port)
Image:Nissastrand-1.JPG| Nissastrand rajonas


## Sportas

Halmstade 1958 m. vyko VI pasaulio futbolo čempionatas.

#### Futbolo klubai
Miestą atstovauja Halmstads BK klubas.

#### Stadionai
* Örjans vall futbolo stadionas, kurio talpa yra 15 500 žiūrovų.

## Muzika
* Jonas Altberg (Basshunter), švedų dainininkas, muzikos prodiuseris ir diskžokėjus

## Šaltiniai

## Nuorodos
*  www.halmstad.se
Sinkretizmas

**Sinkretizmas** ( „sujungimas“) – skirtingų religijų elementų (teologijos, mitologijos, simbolikos) susiliejimas, sujungimas. Iš esmės, praktiškai visos religijos yra sinkretinės, nes lokaliai arba globaliai įtraukia tam tikrus kitų tikėjimų elementus.

Religinis sinkretizmas gali pasireikšti įvairiais būdais, formomis. Vienas dažniausių sinkretizmo variantų yra vadinamoji liaudies religija. Ji susidaro spontaniškai iš vyraujančio oficialaus tikėjimo (pvz., krikščionybės, islamo) ir išlikusių vietinių tikėjimų elementų. Dažnai pirmiausia perimami naujo tikėjimo simboliai, šventieji vardai, tačiau jie taikomi paviršutiniškai, o pasaulėžiūra išlieka sena. Pavyzdžiui, katalikų šventiesiems suteikiamos savybės, kurias turėjo pagoniškos religijos dievai, nauji religiniai simboliai stilizuojami buvusios religijos elementais, buvusios religijos papročiai pritaikomi naujoms šventėms. Toks sinkretizmas buvo būdingas ankstyvųjų viduramžių Europai, Lietuvai XV-XVIII a., dabar dažnai sutinkamas Meksikoje, Gvatemaloje, Japonijoje ir kt.

Dažnai religinis sinkretizmas būna planingas kitų religijų elementų įtraukimas į naują tikėjimą. Pavyzdžiui, bahajų tikėjimas apima islamo, zoroastrizmo, krikščionybės ir kt. tikėjimų elementus, pripažįsta įvairių religijų pranašus. Visų religijų elementų apjungimu remiasi ir teosofija, universalusis sufizmas, Naujojo Amžiaus tikėjimai. Įvairiose pasaulio vietose susikūrę negausūs sinkretiniai judėjimai, apimantys tose vietose būdingas religijas (Krislamas – Nigerijoje, Kao Dai – Vietname, Indėnų bažnyčia – JAV, ir kt.).

Asmeninis religinis sinkretizmas būna, kai asmuo sąmoningai dalyvauja skirtingų religijų apeigose, pats jungia skirtingų religijų tradicijas. Pavyzdžiui, Kinijoje daug gyventojų jungia konfucianizmo, budizmo, daosizmo elementus, protestantiškuose kraštuose dažnai vaikščiojama į skirtingų denominacijų krikščioniškas bažnyčias.

Sinkretizmas nepainiotinas su religiniu pliuralizmu, kuris pripažįsta visas religijas kaip teisingas, bet nebūtinai jas jungia. Sinkretizmo priešingybė yra ortodoksija – griežtas religinės tradicijos laikymasis.
Lerumas

**Lerumas** – pietvakarių Švedijos miestas Vestra Jotalando provincijoje, Lerumo savivaldybės centras. Įsikūręs 20 km į rytus nuo Geteborgo.

## Šaltiniai

## Nuorodos
*  www.lerum.se
Lidšiopingas

**Lidšiopingas** – pietvakarių Švedijos miestas Vestra Jotalando provincijoje, 112 km į šiaurės rytus nuo Geteborgo. Miestas įsikūręs ant Venerno ežero kranto.

## Šaltiniai

## Nuorodos
*  www.lidkoping.se
Ugedėjus

**Ugedėjus** () (apie 1186 m. – 1241 m. gruodžio 11 d.) – Mongolijos didysis chanas.

## Biografija
Buvo trečiasis Čingischano sūnus ir antrasis Mongolijos imperijos Kaganas po Čingischano mirties. Jis tęsė savo tėvo pradėtą imperijos ekspansiją ir jo valdymo metu Mongolijos imperija pasiekė didžiausią teritorijos išsiplėtimą vakaruose ir pietuose mongolų invazijos į Europą ir Aziją metu. Kaip ir kiti Čingischano sūnus jis intensyviai dalyvavo Kinijos, Irano ir Centrinės Azijos užkariavimuose.

## Šaltiniai

## Nuorodos
* Medieval History: Mongol Invasion of Europe 
* The Islamic World to 1600: The Golden Horde
Prošvaistė (almanachas)

**Prošvaistė** – literatūros almanachas, ėjęs 1937–1940 m. Kaune.

## Istorija
Leido Spaudos fondas. Išėjo 4 knygos.

Spausdinti grožinės literatūros kūriniai, kritikos straipsniai, recenzijos. Bendradarbiavo Juozas Baltušis, Antanas Biliūnas, Kazys Boruta, Julius Būtėnas, Petras Cvirka, Kazys Jakubėnas, Vincas Krėvė, Kostas Korsakas, Vytautas Montvila, Salomėja Nėris, Juozas Petrulis, Balys Sruoga, Jonas Šimkus, Vincas Žilionis ir kt.

Redagavo Kostas Korsakas (Kn. 1-2), Antanas Venclova (Kn. 3-4). 

## Šaltiniai
Protėvių takais

**Protėvių takais** – Lietuvos partizanų laikraštėlis, ėjęs apie 1952–1955 m.

## Istorija
Leido Lietuvos laisvės kovotojų sąjunga. Išėjo 9 numeriai po 200 egz. 

## Šaltiniai

## Nuorodos
* „Protėvių takais“. 1955 m. spalio mėn. E-paveldas.lt
Provincija (Vilkaviškis)

**Provincija** – *jaunos minties laikraštis*, ėjęs 1989–1991 m. Vilkaviškyje.

## Istorija
Leido Nr. 1-4 LKJS Vilkaviškio rajono komitetas, kitus – Lietuvos jaunimo forumo Vilkaviškio rajono komitetas. Tiražas 1989 m. – 2500 egz., 1991 m. – 2000 egz. Išleisti 9 numeriai.

Redagavo Robertas Matijošaitis. 

## Šaltiniai
Provincija (Alytus)

**Provincija** – savaitraštis, ėjęs nuo 1990 m. sausio 12 d. iki 1991 m. Alytuje. 

## Istorija
Leido bendrovė „Provincija“ vietoje laikraščio „Alytaus sąjūdis“. Tiražas 1990 m. Nr. 1 – 5100 egz., 1991 m. Nr. 1/2 (32/33) – 4030 egz. Išleista 33 numeriai.

Spausdino politinę, ekonominę ir kultūrinę informaciją, reklamas. 

Redaktorius Linas Jakštonis. 

## Šaltiniai
Provincijos žinios

**Provincijos žinios** – Kauno rajono Karmėlavos apylinkės tarybos laikraštis, ėjęs 1990–1991 m.

## Istorija
Įsteigė ir leido Valstybinė gyvulių supirkimo Kauno tarprajoninė įmonė. Tiražas 1990 m. – 400 egz., 1991 m. – 530 egz. Išėjo 11 numerių.

Redaktorius Viktoras Trofimišinas. 

## Šaltiniai
Proskyna (almanachas)

**Proskyna** – kultūros almanachas jaunuomenei, leistas nuo 1989 m. iki 1996 m. Vilniuje.

## Istorija
Ėjo 6 kartus per metus, nuo 1995 m. – metinis leidinys. Leido UAB „Amžius“. Tiražas 1989 m. – 30 000 egz., 1996 m. – 1000 egz.

Skelbė kultūrologinio pobūdžio informaciją, publicistiką, grožinės literatūros kūrinius ir vertimus.

## Redaktoriai
* Kęstutis Šidiškis – 1989 m.
* Antanas Gailius – 1990–1996 m. 

## Šaltiniai
Prūsų lietuvių balsas

**Prūsų lietuvių balsas** (*Prusu lietuwiu balsas: pacziu lietuwiu leidziamas laikrastis*) – liberalinis lietuvių dienraštis, ėjęs 1919–1920 m. Tilžėje, 1920–1923 m. Klaipėdoje.

## Istorija
Spausdintas gotišku šriftu. Leido draugija „Spauda“, nuo 1920 m. – „Ryto“ akcinė bendrovė. Tilžėje spausdino Jagomasto spaustuvė „Lituania“, Klaipėdoje – „Rytas“. Ėjo triskart per savaitę, nuo 1920 m. – dienraštis. Leido priedus „Prūsų lietuvių balso priedas“, „Rytojus“.

Kėlė lietuvių nacionalinius interesus, gynė lietuvių kalbą, propagavo bendradarbiavimą su Didžiąja Lietuva, rašė apie lietuvių papročius, tradicijas.

Kai Klaipėdos kraštas po 1923 m. sausio 15 d. sukilimo prisijungė prie Lietuvos, laikraščio pavadinimas neteko savo aktualumo ir nuo 1924 m. sausio 1 d. vietoje jo pradėjo eiti „Lietuvos keleivis“.

Bendradarbiavo Lidija Bajoraitė, Gustavas Juozupaitis, Ernstas Emilis Kraštinaitis,

Redagavo Jurgis Ašmys, Ansas Baltris, Dovas Balčys, Ieva Simonaitytė, Jokūbas Stikliorius, Jurgis Strangalys, Dominykas Valenčius. 

## Šaltiniai

## Nuorodos
* „Prūsų lietuvių balsas“. 1919 m. E-paveldas.lt
Svirkalnis

**Svirkalnis** () – upė Lietuvoje (Pakruojo rajonas) ir Latvijoje. Yslykio kairysis intakas. Ilgis 28 km (Lietuvoje 17 km), baseino plotas 50 km². Prasideda Judiškių apylinkėse, 8 km į šiaurę nuo Linkuvos. Teka į šiaurę. Įteka į Yslykį 20 km nuo jo žiočių, 6 km į vakarus nuo Bauskės.

## Etimologija

Upėvardis (dar žinomas kaip *Cvirkalis, Švirkalis, Švirkale*) yra neaiškios kilmės. Šaknis *svir-* siejama su žodžiais *švirksėti*,  („čiurkšėti“), *svirkti*,  („spragėti, tekėti, birti“), *švirkšti* („smarkiai veržtis, purkšti“).

## Šaltiniai
Prūsų Lietuvos savaitraštis

**Prūsų Lietuvos savaitraštis** – iliustruotas Prūsų lietuvių jaunimo savaitraštis, ėjęs 1913 m. gruodžio 5 d. – 1914 m. rugpjūčio mėn. Tilžėje. 

## Istorija
Leido draugija „Spauda“, jo pirmtakas – „Lietuviškai vokiškas savaitraštis“. Spausdino spaustuvė „Lituania“ Tilžėje. Išėjo 32 numeriai.

Svarstė jaunimo švietimo, kultūros, dorovinio ugdymo, lietuvybės išsaugojimo klausimus, spausdino Donelaičio, Maironio, Krėvės kūrinius, kultūrinio gyvenimo apžvalgas. 

Bendradarbiavo M. Gudaitis, Gustavas Juozupaitis, Vincas Mykolaitis-Putinas, Vydūnas ir kt. 

Redagavo Marta Augusta Raišukytė. 

## Šaltiniai

## Nuorodos
*„Prūsų Lietuvos savaitraštis“. E-paveldas.lt
Przegląd Wileński

**Przegląd Wileński** () – liberalinis laikraštis, leistas 1911–1915 m., 1921–1938 m. Vilniuje lenkų kalba.

## Istorija
Ėjo kas 10 dienų. Informavo apie svarbiausius Lietuvos įvykius, Vilniaus krašto politikos, ekonomikos, kultūros gyvenimą, propagavo visų tautų teisinę lygybę, demokratines idėjas. Buvo lenkų valdžios persekiojamas, 1938 m. uždarytas.

Redagavo Liudvikas Abramovičius. 

## Šaltiniai
Psichologija tau

**Psichologija tau** – ketvirtinis žurnalas, einantis nuo 1991 m. Vilniuje.

## Istorija
Įsteigė ir leidžia UAB „Žmogaus studijų centras“. Skirtas psichologijai populiarinti, visuomenei šviesti. Tiražas 1991 m. – 12 500 egz., 1997 m. – 11 000 egz.

Vyriausiasis redaktorius Gintaras Chomentauskas – nuo 1991 m. 

## Šaltiniai

## Nuorodos
* Psichologija tau
Pulsas (laikraštis)

**Pulsas** – Vilniaus universitetinės Santariškių ligoninės laikraštis, leistas 1991–1993 m. Vilniuje.

## Istorija
Išėjo 12 numerių. Tiražas 1991 m. ir 1993 m. – 500 egz.

## Redaktoriai
* V. Saulis – 1991–1992 m.
* Pranas Šerpytis – 1992–1993 m. 

## Šaltiniai
Puodeli, virk

**Puodeli, virk** – žurnalas šeimininkėms, ėjęs 1994–1995 m. Kaune.

## Istorija
Leido UAB „Martina Legitur“. Tiražas 1995 m. – 25 000 egz. Spausdino maisto receptus, patarimus šeimininkėms.

Redaktoriai G. Kulvecienė ir kt. 

## Šaltiniai
Pupų Dėdė (laikraštis)

**Pupų Dėdė** – *mėnesinis linksmas laikraštis*, iliustruotas humoro ir satyros laikraštis, leistas 1935 m. sausio – gruodžio mėn. Kaune. 

## Istorija
Leido ir redagavo Petras Biržys. Spausdino Kauno spaustuvė Kaune. Išėjo 12 numerių. 

## Šaltiniai

## Nuorodos
*„Pupų Dėdė“. E-paveldas.lt
Pusiausvyra (laikraštis)

**Pusiausvyra** – Lietuvos žaliųjų partijos leidinys, ėjęs 1989–1990 m. Panevėžyje.

## Istorija
1989 m. vadinosi „Žalioji taika“. Tiražas apie 5000 egz. Išleista 10 numerių. Leido priedą „Atbalsis“.

Redagavo Dainius Balčiūnas. 

## Šaltiniai
Radau (savaitraštis)

**Radau, reklama ir informacija visai Lietuvai** – nemokamas spalvotas informacinis-reklaminis savaitraštis, ėjęs nuo 1996 m. rugpjūčio 30 d. iki 2004 m. Vilniuje.

## Istorija
Leido UAB „Radau“. Tiražas 30 000 egz.

Redagavo redkolegija: M. Ruzgys, Gediminas Ruzgys, Petras Dabulevičius. 

## Šaltiniai
Euro grupė

**Euro grupė** – neformalus Europos Sąjungos organas, įsteigtas siekiant sudaryti sąlygas intensyvesniam ekonomikos augimui ES bei plėtoti glaudesnį ekonominės politikos koordinavimą euro zonoje, kuriam vadovauja pirmininkas (nuo 2020 m. liepos 13 d. – Airijos finansų ministras Paskalis Donohju.). Euro grupei priklauso visos euro zonos valstybės narės, atstovaujamos savo finansų ministrų. Susitikimuose taip pat dalyvauja ES ekonomikos ir pinigų reikalų komisaras, Europos centrinio banko (ECB) vadovas bei Euro grupės darbo grupės pirmininkas, vadovaujantis parengiamiesiems darbams. Euro grupės pagrindinės funkcijos yra užtikrinti geresnį ekonomikos politikos koordinavimą, stebėti euro zonos šalių biudžeto ir finansų politiką ir atstovauti eurui tarptautiniuose pinigų forumuose.
## Veiklos principai
Vadovavimo Euro grupei tvarka bei neformalių jos susitikimų kompetencija (tik Euro grupės narės turi balso teisę sprendžiant su euro valiuta susijusius klausimus) pirmą kartą nustatytos Lisabonos sutartyje. Joje nurodoma, jog Euro grupės pirmininkas renkamas 2,5 m. kadencijai (pirmasis pirmininkas – Žanas Klodas Junkeris – vadovavo Euro grupei nuo 2005 iki 2013 m.). Pirmininką balsų dauguma renka valstybių narių, kurių valiuta yra euras, ministrai. Euro grupės susitikimai paprastai vyksta Europos Sąjungos ekonomikos ir finansų ministrų tarybos (ECOFIN) posėdžių išvakarėse, taip pat ir prieš kas dvejus metus vykstančius ekonomikos ir finansų ministrų bei Europos centrinio banko valdytojų neformalius susitikimus. Euro grupė pati nėra sprendimų priėmimo organas, tačiau jos pirmininkas be balso teisės dalyvauja ECB Vykdomosios Tarybos posėdžiuose, atstovauja euro zonos ekonomikos ir finansų ministrams G-8 susitikimuose, Tarptautiniame valiutos fonde ir Pasaulio banke.

## Šaltiniai

## Nuorodos
Oficialus Euro grupės interneto puslapis
Publika (laikraštis)

**Publika** – muzikinis informacinis laikraštis, ėjęs 1990–1992 m. Vilniuje.

## Istorija
Leido leidykla „VHS“. Spausdino rašinius apie muziką jaunimui. Tiražas 1991 m. – 15 000 egz., 1992 m. – 11 000 egz. Išleisti 7 numeriai po 4-8 p.

Redagavo redkolegija: S. Augėnas ir kt. 

## Šaltiniai
Radio mėgėjas

**Radio mėgėjas** (*Radijo mėgėjas*) – mėnesinis žurnalas, ėjęs 1927–1928 m. Kaune.

## Istorija
Pirmąjį numerį 1927 m. balandžio mėn. išleido Aukštesniosios technikos mokyklos radijo mėgėjų būrelis. Nuo 1928 m. leido Radijo mėgėjų sąjunga. Spausdino Narkevičiaus ir Atkočiūno spaustuvė bei Varpo spaustuvė Kaune. Išėjo 7 numeriai. 1928 m. gegužės 9 d. prijungtas prie žurnalo „2000 metrų“.

Spausdintos radijo apžvalgos, specialistų straipsniai, patarimai radijo mėgėjams įvairiais radiotechnikos klausimais.

Bendradarbiavo V. Jasutis, A. Puidokas, A. Šapalas ir kt.

Redagavo Mykolas Baublys, Antanas Mildažis. 

## Šaltiniai

## Nuorodos
* „Radio mėgėjas“. E-paveldas.lt
Radikal-demokratas

**Radikal-demokratas** – dienraštis, ėjęs 1935 m. birželio 1 d. – rugpjūčio 12 d. Kaune. 

## Istorija
Leido ir redagavo Vaclovas Statkevičius. Išėjo 33 numeriai. Tiražas 2000 egz. 

## Šaltiniai
Radviliškio spaustuvė

**Radviliškio spaustuvė** – spaustuvė, įkurta 1949 m. Radviliškyje, V. Bernotėno g. 5.

## Istorija
Įsteigta kartu su apskrities laikraščio „Raudonoji žvaigždė“ redakcija buvusiose pašto arklių arklidėse. Nuo 1950 m. spausdino tokiu pat pavadinimu leistą rajono laikraštį, kurį 1959 m. pakeitė laikraštis „Komunizmo aušra“, o nuo 1989 m. – „Mūsų kraštas“. 1951–1953 m. Radviliškio spaustuvėje buvo spausdinami MTS laikraščiai: Baisogalos „Pirmūnas“, Radviliškio „Stachanovinis darbas“, Šeduvos „Kolūkinis kelias“.

1975 m. Radviliškio spaustuvė buvo prijungta prie Šiaulių spaustuvės „Titnagas“, kurioje ir dabar spausdinamas rajono laikraščio „Mūsų kraštas“. 1992 m. Radviliškio spaustuvė tapo UAB „Litera“ spaustuve, spausdino blankus, afišas, etiketes, kitus smulkius spaudinius. 

## Šaltiniai
Europos pinigų sistema

**Europos pinigų sistema** (**EPS**) – Europos Bendrijos valstybių bendradarbiavimo valiutų politikos srityje forma.

## Priešistorė

1971 m. Jungtinės Valstijos nusprendė panaikinti fiksuotą dolerio ir oficialios aukso kainos santykį, kuris užtikrino pasaulinį pinigų stabilumą po Antrojo pasaulinio karo. Fiksuotų valiutų keitimo kursų sistema nustojo egzistavusi. Siekdamos sukurti savo pinigų sąjungą, ES šalys nusprendė užkirsti kelią didesniems kaip 2,25 % Europos valiutų kursų svyravimams ir valiutų rinkose taikyti sutartines intervencines priemones.
Taip buvo sukurta ir 1979 m. kovo mėn. pradėjo veikti Europos pinigų sistema (EPS). Trys pagrindiniai šios sistemos bruožai:
* referencinė valiuta – ekiu: šį „krepšelį“ sudarė visų valstybių narių valiutos;
* keitimo kurso mechanizmas: kiekvienos valiutos keitimo kursas buvo susietas su ekiu; buvo leidžiami dvišalių keitimo kursų svyravimai, neviršijantys 2,25%;
* kredito mechanizmas: kiekviena šalis 20% savo valiutos ir aukso rezervų pervedė į bendrą fondą, kuris teikdavo šalių-narių centriniams bankams paskolas, būtinas valiutų kurso stabilizavimo politikai vykdyti.

## Istorija

Europos pinigų sistemos istorija buvo įvairialypė. Susijungus Vokietijai ir Europoje atsinaujinus valiutos problemoms, 1992 m. kilus spekuliaciniam puolimui prieš daugelį EPS valiutų joje laikinai nebeliko Italijos liros ir visam laikui – Didžiosios Britanijos svaro (Juodasis trečiadienis). 1993 m. rugpjūčio mėn. EPS šalys nusprendė laikinai padidinti svyravimo ribą iki 15 %. Tuo tarpu, siekdamos užkirsti kelią dideliems valiutos kursų svyravimams ir valiutų devalvavimui konkurencingumui didinti, ES vyriausybės nusprendė intensyviau siekti sukurti visapusę pinigų sąjungą ir pradėti naudoti vieną valiutą.

1989 m. birželio mėn. Madride susitikusi Europos Vadovų Taryba priėmė ekonominės ir pinigų sąjungos. kūrimo trijų etapų planą. Šis planas buvo įtrauktas į 1991 m. gruodžio mėn. Europos Vadovų Tarybos pasirašytą Mastrichto sutartį dėl Europos Sąjungos.

## Šaltiniai
Ragana (Čikaga)

**Ragana** – mėnesinis žurnalas, leistas 1903 m. Čikagoje.

## Istorija
Redaktorius-leidėjas A. Gedminas. 

## Šaltiniai
Ragana (Bostonas)

**Ragana** – JAV lietuvių satyros ir humoro mėnesinis laikraštis, ėjęs 1908 m. Bostone.

## Istorija
Leido spaudos bendrovė „Ragana“. Redaktorius-leidėjas Jonas Ilgaudas.

## Šaltiniai
Radio bangos

**Radio bangos** – *savaitinis iliustruotas radio [[žurnalas (spauda)|žurnalas]]*, ėjęs 1933–1934 m. Kaune.

## Istorija
Leistas vietoje žurnalo „Bangos“. Leido ir redagavo Vytautas Valys. Spausdino Spindulio spaustuvė, „Žaibo“ spaustuvė Kaune. Išėjo 41 numeris.

Informavo apie Lietuvos radijo veiklą, skelbė programas, pasakojo apie kitų šalių radijo patirtį, rašė radiotechnikos klausimais.

Bendradarbiavo Petras Babickas, Petras Biržys, Pranas Daunys, P. Kavaliauskas, P. Medekša, Pranas Navikas, L. Saurusaitis ir kt. 

## Šaltiniai

## Nuorodos
* „Radio bangos“. E-paveldas.lt
Raidė (spaustuvė)

**„Raidė“** – spaustuvė, įsteigta Kaune 1922 m. kaip spaudos darbininkų kooperatinės bendrovės spaustuvė, veikusi Spaustuvininkų g. 11.

## Istorija
1926 m. tapo kooperatyvu „Raidė“. Iki 1940 m. įsigijo 3 renkamąsias mašinas (intertipus), 3 dideles spausdinimo mašinas, 2 mažesnes. 1939 m. Vilniuje nupirko spaustuvę ir įkūrė „Raidės“ skyrių. 1938 m. pasistatė naują pastatą. 1940 m. spaustuvė nacionalizuota, pavadinta Lietuvos TSR valstybinė leidykla.

Po Antrojo pasaulinio karo „Raidė“ išplėsta, prijungtos kai kurios kitos spaustuvės. Nuo 1977 m. prijungtos Jonavos, Jurbarko, Kaišiadorių, Kėdainių, Raseinių, Šakių, Trakų, Vilkaviškio spaustuvės ir du Kauno skyriai – buvusi Varpo spaustuvė ir fabrikas „Giedra“. Spausdino knygas, brošiūras, laikraščius, afišas, blankus. Turėjo leidybines teises. 1991 m. Kaune spaustuvėje buvo spausdinami 0,1, 0,2 ir 0,5 vertės talonai.

## Palikimas

2010 m. spaustuvės gamybinės patalpos Kaune buvo paverstos į šiuolaikines gyvenamąsias – įrengtas dviejų daugiabučių pastatų kompleksas pavadinimu „Spaustuvė“. Pirmasis - 4 aukštų 1938 m. statybos, klasikinės prieškario Kauno architektūros pastatas, kuriame ir buvo įsikūrusi kooperatinė spaustuvė „Raidė“. Šis pastatas buvo centrinis visos gatvės objektas, kažkada nulėmęs visos gatvės, o dabar ir gyvenamų namų komplekso pavadinimą. Pastatas buvo statytas kaip pramoninės-administracinės paskirties statinys, todėl pasižymi tvirtumu. Po kapitalinės rekonstrukcijos (arch. Linas Tuleikis ir Gintaras Balčytis) statinys išlaiko visus saugotinos architektūros elementus, papildytas modernia inžinerine sistema. Buvo pakeistas patalpų išplanavimas, 2-4 aukštuose įrengiant 15 butų, o 1 aukšte bei pusrūsyje - biurus.

## Direktoriai
* V. Kaminskas – 1972–1996 m.
* R. Razukevičius – 1996–1997 m.
* P. Jurkevičius – nuo 1997 m.

## Veikla
„Raidė“ spausdino leidinius:

## Šaltiniai
Ramovė (laikraštis)

**Ramovė** – Alytaus miesto (1992 m. Nr. 8-38 – krašto) laikraštis, ėjęs nuo 1992 m. iki 1997 m. Alytuje.

## Istorija
Iš pradžių savaitraštis, nuo 1993 m. leistas 2 kartus per savaitę. Steigėja UAB „Alytaus Ramovė“. Tiražas 1992 m. – 2700 egz., 1997 m. – 1000 egz.

## Redaktoriai
* Irena Mazaliauskaitė – 1992 m.
* A. Naudžiūnienė – 1992–1993 m.
* D. Kazlauskienė – 1993 m.
* Eglė Vedlugaitė – nuo 1994 m. 

## Šaltiniai
Rankas aukštyn!

**Rankas aukštyn!** – Lietuvos invalidų draugijos ketvirtinis žurnalas, leistas 1990–1997 m. Vilniuje.

## Istorija
Steigėjas ir redaktorius Eugenijus Remigijus Baltrušaitis, leido leidybos ir komercijos įmonė „Vaiva“. Tiražas 1990 m. – 50 000 egz., 1996 m. – 12 500 egz.

Spausdino nuotykinio ir pramoginio pobūdžio rašinius, detektyvinio ir fantastinio turinio literatūros kūrinius. 

## Šaltiniai
Rankdarbiai (laikraštis)

**Rankdarbiai** – mėnesinis laikraštis, almanacho „Tautodailė“ leidinys, leistas 1991–2008 m. Vilniuje. 

## Istorija
Įsteigė ir leido Feliksas Marcinkas. Tiražas 1991 m. – 25 900 egz., 1997 m. – 12 000 egz. 1992 m. išleistas ir rusų kalba, taip pat išėjo priedas „Mezgimo pasaka“ (tir. 10 000 egz.).

Propagavo rankdarbius, spausdino praktinius patarimus mezgėjoms, siuvėjoms, pynėjoms, kulinarėms ir kt. 

Vyriausiasis redaktorius Feliksas Marcinkas, redaktorės E. Andrulienė, Birutė Ona Boreišienė, V. Kanclerienė. 

## Šaltiniai
Feliksas Marcinkas

**Feliksas Marcinkas** (1950 m. spalio 30 d. Biržai, krikštytas 1951 m. sausio 2 d. – 2010 m. rugpjūčio 13 d. Vilnius) – Lietuvos tautodailininkas, žurnalistas.

## Biografija
1975 m. baigė Biržų antrąją vidurinę mokyklą, 1980 m. – Vabalninko žemės ūkio technikumą, 1982 m. – Vilniaus aukštąją partinę mokyklą.

Žurnalų „Sodo kraitė“, „Rankdarbiai plius visažinis“, „Rankdarbių albumas“, almanacho „Tautodailė“ vyriausiasis redaktorius.

Lietuvos tautodailininkų sąjungos Vilniaus bendrijos narys, Lietuvos žurnalistų sąjungos narys, Lietuvos leidėjų asociacijos narys, Vilniaus krašto tautodailininkų-meno kūrėjų bendrijos narys.

Duktė Kristina Marcinkaitė – laikraščio „Nenuorama“ redaktorė.

## Kūryba
Kūrė karpinius, tapė, fotografavo, apipavidalino knygas ir žurnalus. Lietuvoje ir užsienyje surengė per 30 personalinių fotografijos, tapybos, popieriaus karpinių parodų. Paskelbė kelis šimtus straipsnių Lietuvos, Lenkijos, JAV, Suomijos ir Vengrijos leidiniuose.

## Bibliografija
* Liaudies meno draugija, 1986 m.
* Pamiršk savo vardą, 1987 m.
* Mažoji Riešė, 1988 m.
* Pasaulio popieriaus karpiniai, 1989, 1995 m.,
* Pabaltijo tautodailės raida ir problemos, sudarė, 1989 m.
* Lietuvių liaudies ornamentika, sudarė, 1994 m.
* Lietuva. Juodkrantė. Raganų kalnas., 1994, 1998 m.
* Vladimiras Azanovas aiškiaregystės labirintuose, Tautodailė, 1999 m.
* Puošnios lietuviškos staltiesėlės, Tautodailė, 2000 m.
* Prietrankos gyvenimo išpažintis, romanas, 2001 m.
* Margutis-šventų Velykų simbolis, bendraautorė Nijolė Jurėnienė, Tautodailė, 2007 m.
* Gražiausios Lietuvos sodybos ir sodai, albumas, Tautodailė, 2004, 2005, 2007, 2009 m.
* Kerštas meile, romanas, Tautodailė, 2008 m.
* Lietuvos ir pasaulio popieriaus karpinių menas, Tautodailė, 2010 m.

## Šaltiniai
Raseinių balsas

**Raseinių balsas** – *politikos, ekonomijos ir kultūros savaitinis laikraštis*, ėjęs 1926 m. Raseiniuose.

## Istorija
Raseinių apskrities laikraštis. Leido ir redagavo Adomas Vilimas. Bendradarbiavo Petras Linkevičius, Stasys Tijūnaitis, A. Urbutis ir kt. Spausdino Š. Kadušino spaustuvė Raseiniuose. Išėjo 10 numerių. 

## Šaltiniai

## Nuorodos
* „Raseinių balsas“. E-paveldas.lt
Raseinių Magdė (žurnalas)

**Raseinių Magdė** – *dvisavaitinis pašaipos laikraštėlis*, satyros ir humoro žurnalas, ėjęs 1920–1921 m., 1925–1926 m. Raseiniuose.

## Istorija
1920 m. spalio 15 d. Nr. 1 išleido Lietuvos jaunimo lavinimosi ratelio „Banga“ literatūros sekcija. Vėliau leido A. Skamarakas. 1921 m., Nr. 3/4 – 5/6 išleisti Jurbarke.

Redagavo redakcijos komisija, P. Pronskus. Spausdino Š. Kadušino spaustuvė Raseiniuose, Jagomasto spaustuvė „Lituania“ Tilžėje. Išėjo 11 numerių. 

## Šaltiniai

## Nuorodos
* „Raseinių Magdė“. E-paveldas.lt
Kęstutis Turonis

**Kęstutis Turonis** (g. 1940 m. rugpjūčio 26 d. Noškūnuose) – Lietuvos ir Vilniaus miesto politinis bei visuomenės veikėjas.

## Biografija

1969 m. baigė Vilniaus universiteto Gamtos mokslų fakultetą ir įgijo geografo hidrologo specialybę. 1969–1970 m. dirbo Lietuvos gamtos apsaugos draugijos respublikinės tarybos vyriausiuoju instruktoriumi. 1970–1976 m. – respublikinėje vandens ūkio inspekcijoje vyresniuoju inžinieriumi valstybiniu inspektoriumi, vyriausiuoju valstybiniu inspektoriumi. 1976–1991 m. dirbo Maisto pramonės ministerijos Projektavimo konstravimo biure su bandomąja gamykla aplinkos apsaugos ir saugumo technikos tyrimo skyriaus vedėju.

Atkūrus nepriklausomybę 1991 m. balandžio 2 d. buvo patvirtintas Vilniaus miesto savivaldybės Aplinkos apsaugos skyriaus vedėju. Savivaldybėje dirbo iki 1999 m. liepos 28 d. Dirbo Karoliniškių seniūnijos statybų priežiūros vyriausiuoju inžinieriumi.

2000–2004 m. – AB „Lietuvos geležinkeliai“ Aplinkos apsaugos skyriaus viršininkas. Skyrių panaikinus – Saugos skyriaus konsultantas aplinkos apsaugos klausimams.

2001–2003 m. buvo Vilniaus miesto savivaldybės tarybos nariu.

Nuo 1993 m. liepos yra Tėvynės sąjungos narys, Vilniaus miesto Karoliniškių skyriaus pirmininkės pavaduotojas.

## Išnašos
Raseinių spaustuvė

**Raseinių spaustuvė** – spaustuvės, veikusios Raseiniuose.

## Istorija
Pirmoji spaustuvė Raseiniuose įkurta 1880 m. M. Dvoržeco. Ji spausdino pakvietimus, vizitines korteles; veikė iki 1895 m. 1895 m. spaustuvę įsteigė A. Aguševičius, leido leidinius rusų kalba; panaikinus lietuviškos spaudos draudimą, spausdino ir lietuvių kalba. 1911 m. spaustuvė pateko B. Šumskio ir Š. Savičiaus nuosavybėn, veikė iki 1915 m.

Ilgiausiai Raseiniuose veikė *Šliomos Kadušino spaustuvė*, įkurta 1910 m. Ji egzistavo ir carinės Rusijos valdžioje, ir kaizerinės okupacijos, Lietuvos nepriklausomybės metais. Ji iš pradžių veikė Prekyvietės, vėliau – Spaudos gatvėje. Be blankų, etikečių, spaustuvė spausdino brošiūras ir knygas, 1919 m. sausio 2 d. Raseinių apskrities pašto ženklus, periodinius leidinius –1919 m. pirmąjį darbo žmonių laikraštį „Rytojus“, vėliau savaitraštį „Žemaičių žinios“, „Raseinių balsas“, „Raseinių Magdė“, 1927 m. – žemės ūkio, kooperacijos ir visuomenės laikraštį „Raseinių naujienos“. 1938 m. Š. Kadušinas mirė, 1939 m. spaustuvė atiteko jo našlei Chajai Kadušienei, 1940 m. nacionalizuota.

1945 m. balandžio mėn. pasirodė pirmasis Raseinių apskrities laikraštis „Stalinietis“ numeris, išspausdintas tais metais įsteigtoje *Raseinių spaustuvėje*. 1950–1953 m. čia buvo spausdinamas Raseinių MTS politinio skyriaus laikraštis „Socializmo pergalė“, o 1951–1954 m. ir Viduklės MTS laikraštis „Kolūkinė aušra“. 1953 m. prie Raseinių spaustuvės prijungtos Ariogalos ir Jurbarko spaustuvės.

1950 m. įsteigus Raseinių rajoną, Raseinių spaustuvėje buvo tebespausdinamas rajono laikraščiu tapęs „Leninietis“, kurį 1961 m. pakeitė „Raseiniečių žodis“. 1962 m. vietoje laikraščio „Raseiniečių žodis“ pradėtas leisti laikraštis „Naujas rytas“. Raseinių spaustuvė buvo prijungta prie Kėdainių spaustuvės kaip skyrius, o 1976 m. tapo Kauno Raidės spaustuvės skyriumi. Nuo 1990 m. Raseinių spaustuvė vėl buvo savarankiška, valstybinė spaustuvė, 1995 m. tapo rajono savivaldybės spaustuvė, spausdino blankus, pakvietimus, smulkius spaudinius.

## Šaltiniai
Andrés Aguilar Mawdsley

**Andrés Aguilar Mawdsley** (1924 m. liepos 10 d. Karakasas, Venesuela – 1995 m. spalio 24 d. Den Haag, Nyderlandai) – venesueliečių teisininkas, teisėtyrininkas civilistas, profesorius, tarptautinis teisėjas, diplomatas, ambasadorius, politinis veikėjas, ministras, nuo 1991 m. iki mirties Tarptautinio Teisingumo Teismo teisėjas.

## Biografija
Baigė politikos, socialinių mokslų studijas *[[Universidad Central de Venezuela]]*, daktaras. *[[McGill University]]* (Kanada, Montreal) baigė podiplomines teisės studijas, teisės magistras.

Nuo 1948 m. *Universidad Central de Venezuela*, nuo 1954 m. – taip pat *[[Universidad Católica Andrés Bello]]* dėstė civilinę teisę. Nuo 1958 m. abiejų Universitetų profesorius. Nuo 1958 iki 1962 m. Venesuelos teisingumo ministras, po to nuo 1963 iki 1965 m. ambasadorius (JT biuras, Ženeva, Šveicarija). Nuo 1975 iki 1983 m. Venesuelos valstybinės naftos bendrovės „Petróleos de Venezuela“ teisės patarėjas, teisininkas (juriskonsultas).

*[[Institut de Droit international]]* narys.

## Literatūra
* *Andrés Aguilar-Mawdsley.* In: Arthur Eyffinger, Arthur Witteveen, Mohammed Bedjaoui: *La Cour internationale de Justice 1946–1996.* Martinus Nijhoff Publishers, Den Haag und London 1999, ISBN 9-04-110468-2, S. 259.